Diari Oficial de la Generalitat Valenciana


Sumari del DOGV 4000, del 16-05-2001 (2001/3910)

ORDRE de 20 d'abril de 2001, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2001, les ajudes per a la qualitat agroalimentària contingudes en l'Ordre de 31 d'octubre de 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3910


Data del document
:   20-04-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria agroalimentària
    * ajuda a l'agricultura
    * ajuda pública
    * indústria pesquera
    * suport econòmic
    * aqüicultura

ORDRE de 20 d'abril de 2001, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2001, les ajudes per a la qualitat agroalimentària contingudes en l'Ordre de 31 d'octubre de 2000. [2001/3910]
  
L'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara, la Llei 12/2000, de 29 de desembre, de Pressupostos de la Generalitat Valenciana per a l'exercici 2001, a la vista de la qual cal complir aquella determinació respecte de les ajudes per al foment de la qualitat agroalimentària les bases reguladores de les quals van ser establides per mitjà de l'Ordre de 31 d'octubre de 2000, de la Conselleria d'Agricultura, Pesca i Alimentació.
  
De conformitat amb això, a proposta del director de l'Institut de Qualitat Agroalimentària de la Comunitat Valenciana, en l'exercici de les funcions que tinc atribuïdes
  
ORDENE
  
Article 1
  
1. Les ajudes per a la qualitat agroalimentària, regulades mitjançant l'Ordre de 31 d'octubre de 2000, de la Conselleria d'Agricultura, Pesca i Alimentació (DOGV núm. 3873, de 8 de novembre), cofinançada per la Unió Europea, es concediran en l'exercici 2001 per un import global màxim de 359.091.484 pessetes (1.397.886,95 euros).
  
2. Seran finançades a càrrec del programa 714.60, d'acord amb la Llei 12/2000, de 29 de desembre, de Pressupostos de la Generalitat Valenciana per a l'exercici 2001 i amb fons de les línies següents:
  
Línia T1690000 08.300.549 PTA 467706,53 euros
  
Les actuacions compreses en aquesta línia seran cofinançades per fons Feoga Orientació fins a un màxim del 60%.
  
Línia K5291856 1.000.000 PTA 30442,60 euros
  
Línia T4709000 543.785.998 PTA 900129,82 euros
  
3. Les ajudes es tramitaran d'acord amb la Llei 30/1992, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener, i amb les bases reguladores pròpies, així com subsidiàriament, pel que es disposa en el Reial Decret 2225/1993, de 17 de desembre, pel qual s'aprova el reglament de procediment per a concessió d'ajudes i subvencions públiques.
  
DISPOSICIÓ ADDICIONAL
  
En l'exercici actual, el termini de presentació de sol·licituds serà de 20 dies hàbils a partir de la data de publicació d'aquesta ordre.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 20 d'abril de 2001
  
La consellera d'Agricultura, Pesca i Alimentació,